ERRi ajakirjaniku küsimuse peale, kas Danske Eesti juhatus tegeles teadlikult seaduserikkumisega, vastas Kessler, et see läheb kriminaalvaldkonda ja on pigem uurimisasutuste rida. Küll aga sai ta öelda, et kui pangas on riskide võtmise ja nende kontrollimise funktsioonid tasakaalust ära, vastutab selle eest panga juht. Teatavasti juhtis toona panka Aivar Rehe.

Kessler rõhutas, et Danske pangas ei olnud riskikontrollid välismaalaste kontode üle sugugi paigas ja nüüd langeb see kahju maineriskina kogu ühiskonna peale. «Hüve on üksik pank endale saanud, aga kahju kanname me kõik,» lisas ta.

Lisaks ütles regulaator, et nad teatasid Danske Eesti ohtudest korduvalt ka Taani kolleege, kuid viimased ei reageerinud piisavalt.